cyanic-selkie/wikianc huggingface dataset:
নওশাদ আলম
নওশাদ আলম হলেন একজন ভারতীয় রাজনীতিবিদ যিনি জনতা দল (সংযুক্ত) এর রাজনীতির সাথে যুক্ত। ২০১০ সাল থেকে তিনি বিহার বিধানসভায় ঠাকুরগঞ্জ বিধানসভা কেন্দ্রের বিধায়ক হিসেবে দায়িত্ব পালন করছেন।
জার্সি ক্রিকেট দল
ইতিহাস
প্রতিবেশী গার্নসি দ্বীপের বিরুদ্ধে ১৯৫৭ সালে প্রথমবারের মতো খেলায় অংশ নেয়। খেলাটি অমীমাংসিতভাবে শেষ হয়। ১৯৬০ সালে জার্সি প্রথম জয় পায়। ১৯৯২ থেকে ২০০১ সালে পর্যন্ত টানা দশ খেলায় জয় পায় দলটি। এরপর ২০০৬ সাল পর্যন্ত একাধারে পাঁচ জয় পায় গার্নসি। ২০০৫ সালে আইসিসি’র অনুমোদনলাভকারী সদস্য মনোনীত হয়। এরফলে দলটি ২০০৬ সালে স্কটল্যান্ডে অনুষ্ঠিত ইউরোপীয় চ্যাম্পিয়নশীপ দ্বিতীয় বিভাগে অংশ নেয়। কিন্তু ফাইনালে নরওয়ের কাছে পরাজিত হয়। পরের মার্চে তিন খেলার সিরিজে ইতালিকে পরাজিত করলে আইসিসি তাদেরকে সহযোগী সদস্য হিসেবে উত্তীর্ণ হয়। জুনে লর্ড’সে অনুষ্ঠিত আইসিসি’র সভায় তাদেরকে সহযোগী সদস্যের মর্যাদা দেয়া হয়।
মিজানুল হক
'''অধ্যাপক ড. মিজানুল হক''' (c. ১৯৪৫-২৭ আগস্ট ২০২১) ছিলেন বাংলাদেশ আওয়ামী লীগের একজন রাজনীতিবিদ এবং এবং কিশোরগঞ্জ-৪ (ইটনা, করিমগঞ্জ ও তারাইল) আসনের সাবেক সাংসদ। তিনি ১৯৯১ ও জুন ১৯৯৬ সালের নির্বাচনে সংসদ সদস্য নির্বাচিত হয়েছিলেন।
প্রাথমিক জীবন
ড. মিজানুল c. ১৯৪৫ সালে কিশোরগঞ্জ জেলায় জন্মগ্রহণ করেন।
কর্মজীবন
তিনি বাংলাদেশ প্রকৌশল বিশ্ববিদ্যালয়ের (বুয়েট) অধ্যাপক ছিলেন। এবং বাংলাদেশ ইঞ্জিনিয়ার ইনস্টিটিউট এর মহাসচিব ছিলেন।
রাজনৈতিক জীবন
মিজানুল হক আওয়ামী লীগের কেন্দ্রীয় কার্যনির্বাহী কমিটির সাবেক সদস্য। তিনি কিশোরগঞ্জ-৪ (ইটনা, মিঠামইন ও অষ্টগ্রাম) আসন থেকে ১৯৯১ সালের পঞ্চম ও জুন ১৯৯৬ সালের সপ্তম জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে মোট দুইবার সংসদ সদস্য নির্বাচিত হয়েছিলেন। সপ্তম জাতীয় সংসদে তিনি অনুমিত হিসাব কমিটির চেয়ারম্যানের দায়িত্ব পালন করেন।
মৃত্যু
মিজানুল হক করোনা ভাইরাসে আক্রান্ত হয়ে ২০ আগস্ট ২০২১ সালে কিশোরগঞ্জের একটি হাসপাতালে মৃত্যুবরণ করেন।
নলডাঙ্গা মন্দির
নলডাঙ্গা মন্দির হল ঝিনাইদহের নলডাঙ্গা ইউনিয়নে অবস্থিত মন্দির। ১৬৫৬ সালে রাজা বাহাদুর প্রথম ভূষণ দেবরায় নলডাঙ্গা মন্দির প্রতিষ্ঠা করেন । তিনি মোট ৭টি মন্দির প্রতিষ্ঠা করেন । তার মধ্যে উল্লেখযোগ্যে  শ্রী শ্রী সিদ্ধেশরী মায়ের মন্দির,কালীমাতা মন্দির, লক্ষ্মী মন্দির, তারা মন্দির, দ্বিতল বিশিষ্ট বিঞ্চু মন্দির।
ইতিহাস
১৫৯০ সালে মোঘল সুবেদার মানসিংহ বঙ্গ বিজয়ের পর নৌকা যোগে বেগবতী নদী দিয়ে রাজধানী রাজমহলে যাচ্ছিলেন।তার সৈন্যরা পথিমধ্যে রসদ সংগ্রহের জন্য অনুসন্ধানে বের হয়ে বিষ্ণুদাস সন্ন্যাসীকে তপস্যারত অবস্থায় দেখতে পান।এসময় বিষ্ণুদাস  সৈন্যদের খুব দ্রুত রসদ সংগ্রহ করে দেন। এতে সুবেদার মানসিংহ খুশি হয়ে সন্যাসীকে পার্শ্ব‌বর্তী‌ পাঁচটি গ্রাম দান করে যান।
সন্ন্যাসী ১৫৮০ সালে রাজা বাহাদুর শ্রীমন্ত দেবরায় নামে এক ছেলেকে দত্তক নেন। ভূষণ দেবরায় রণবীর খান নাম নিয়ে নলডাঙ্গা রাজ এস্টেটের প্রতিষ্ঠা করেন। ১৬৪০ সালে পার্শ্ববর্তী জমিদার রাজা কেদারেশ্বর নলডাঙ্গা আক্রমণ করে দখল করে নেন। পরবর্তীকালে ভূষণ দেবরায় কেদারেশ্বরকে হত্যা করে নলডাঙ্গা দখল করেন। তিনি দিল্লীর দরবার থেকে রাজ উপাধি লাভ করেন। রাজা বাহাদুর প্রথম ভূষণ দেবরায় নলডাঙ্গায় জোড়া বাংলা প্রাসাদ নির্মাণ করেন। নদী তীরে সিদ্ধেশ্বরী কালী মন্দির প্রতিষ্ঠা করেন। এ মন্দিরের পাশাপাশি আরো ৭টি মন্দির প্রতিষ্ঠা করেন। তার দুই পুত্র কুমার পন্নগ ভূষণ দেবরায় ও কুমার মৃগাংক ভূষণ দেবরায় ।
অনার মুর
অনার মুর ছিলেন কবিতা, সৃজনশীল তথ্যপূর্ণ লেখা এবং নাটকের একজন আমেরিকান লেখক।
জীবনী
তিনি তিনটি কবিতা সংকলনের লেখক, সেগুলি হল: রেড শু, ডার্লিং, এবং মেমোয়ার । তথ্যপূর্ণ লেখার দুটি কাজ হল দ্য হোয়াইট ব্ল্যাকবার্ড এবং দ্য বিশপস ডটার। তাঁর লেখা মর্নিং পিকচার্স নাটকটি ব্রডওয়েতে তৈরি হয়েছিল এবং দ্য নিউ উইমেনস থিয়েটার : টেন প্লেস এ প্রকাশিত হয়েছিল। এটি প্রকাশ করেছিল কনটেম্পরারি আমেরিকান উইমেন, এবং তিনি সম্পাদনা করেছিলেন।
মুর ন্যাশনাল এনডাউমেন্ট ফর দ্য আর্টস, দ্য নিউ ইয়র্ক স্টেট কাউন্সিল ফর দ্য আর্টস এবং কানেকটিকাট কমিশন ফর দ্য আর্টস থেকে কবিতা এবং নাট্য রচনায় পুরস্কার পেয়েছেন এবং ২০০৪ সালে গুগেনহেইম ফেলোশিপ পেয়েছেন।
২০১২ সালে, মুর আইওয়া বিশ্ববিদ্যালয়ের তথ্যপূর্ণ লেখার প্রোগ্রামে মর্যাদাপূর্ণ 'বেডেল বিশিষ্ট পরিদর্শক অধ্যাপক' হিসাবে কাজ করেছিলেন।
অ্যামি লোয়েল : সিলেক্টেড পোয়েমস ফর দ্য লাইব্রেরি অফ আমেরিকা বইটির তিনি সম্পাদক ছিলেন এবং পল শ্মিট দ্বারা অনুবাদিত দ্য স্ট্রে ডগ ক্যাবারে, এ বুক অফ রাশিয়ান পোয়েমস বইয়ের সহ-সম্পাদক। তিনি দ্য নিউ স্কুল এবং কলাম্বিয়া ইউনিভার্সিটি স্কুল অফ আর্টসে স্নাতক স্তরের প্রোগ্রামে পড়ান। ২০০৫ থেকে ২০০৭ পর্যন্ত, তিনি নিউ ইয়র্ক টাইমসএর অফ-ব্রডওয়ে থিয়েটার সমালোচক ছিলেন। তিনি আমহার্স্ট কলেজ ভিত্তিক সাহিত্য সাময়িকী দ্য কমন এর সম্পাদকীয় বোর্ডে রয়েছেন এবং প্রথম সংখ্যায় কাজ প্রকাশ করেছেন। থাম্ব| অনার মুরের দ্বারা আওয়ার রেভোলিউশন দ্য বিশপ' ডটার, বইটি তাঁর পিতা বিশপ পল মুরের সাথে তাঁর সম্পর্কের একটি স্মৃতিকথা। বইটি দ্য নিউ ইয়র্ক টাইমস তাদের সম্পাদকের পছন্দ হিসাবে নামকরণ করেছিল। একে লস অ্যাঞ্জেলেস টাইমস ২০০৮ সালে একটি প্রিয় বই হিসেবে, এবং ন্যাশনাল বুক ক্রিটিক সার্কেল "সুন্দর পাঠ্য"র পঠন তালিকার অংশ হিসাবে নির্বাচন করেছিল। এর পাশাপাশি এটি আত্মজীবনীর জন্য ২০০৮ সালের ন্যাশনাল বুক ক্রিটিকস সার্কেল পুরস্কার এবং উভকামী সাহিত্যের জন্য ল্যাম্বডা সাহিত্য পুরস্কারের জন্য একটি চূড়ান্ত প্রার্থী তালিকায় স্থান পেয়েছিল। ২০০৯ সালের এপ্রিলে, আমেরিকার লাইব্রেরি পোয়েমস ফ্রম দ্য উইমেন'স মুভমেন্ট নামে একটি কবিতা সংকলনটি প্রকাশ করে। এটি অনার মুর দ্বারা সম্পাদিত একটি সংকলন। দ্য বিশপস ডটার-এর পেপারব্যাক রিলিজের পাশাপাশি দ্য হোয়াইট ব্ল্যাকবার্ডের একটি পুনঃসংখ্যা প্রকাশিত হয়েছে।
তাঁর সাম্প্রতিক বই, আওয়ার রেভোলিউশন: এ মাদার অ্যান্ড ডটার অ্যাট মিডসেঞ্চুরি , ২০২০ সালের মার্চে প্রকাশিত হয়েছিল।
লিমিকো
লিমিকো বা লিমিথিরা (লাতিন - limici) ছিল ইবেরীয় উপদ্বীপে বসবাসকারী একটি প্রাকরোমীয় কেল্টিক উপজাতি। রোমান আমলেও হিসপানিয়া তারাকোনেনসে প্রদেশে বসবাসকারী বিভিন্ন স্থানীয় উপজাতির তালিকায় এদের নাম পাওয়া যায়। এরা লিমা নদীর উৎসের কাছাকাছি গালিথিয়া্র পানতানোসা অঞ্চলে বসবাস করতো। 'লিম' (Lim) শব্দটি একটি ইন্দো-ইউরোপীয় শব্দ, যার অর্থ হল 'জলাভূমি' বা 'কাদা'। অর্থাৎ, তাদের নামটিই ইঙ্গিত করে যে তারা নদী তীরবর্তী জলাভূমি সঙ্গলগ্ন অঞ্চলে বাস করতো।
রোমানরা প্রথম শতাব্দীতে এই অঞ্চলে এসে উপস্থিত হয় ও বর্তমান পঁতি দি লিমা অঞ্চলে লিমিকোদের ফোরাম প্রতিষ্ঠা করে।
ইতিহাসে উল্লেখ
প্রখ্যাত রোমান দার্শনিক ও লেখক প্লিনি তার নাতুরালিস হিসতোরিয়া গ্রন্থে ইবেরীয় উপদ্বীপে বসবাসকারী সমসাময়িক বিভিন্ন জাতিগোষ্ঠীগুলির উল্লেখ করতে গিয়ে একেসো ও কুয়াকেরনোদের মধ্যে লিমিকোদের নাম উল্লেখ করেন। অন্যদিকে টলেমি তার বিখ্যাত ভূগোল গ্রন্থ গেওগ্রাফিয়াতে গাইয়েথিয়া অঞ্চলে বসবাসকারী ব্রাকারোদের তলায় বিবালো ও গ্রোভিওদের মধ্যে তাদের উল্লেখ করেন। সেইসঙ্গে তার লেখা থেকে জানতে পারা যায় লিমিকোরো ফোরাম তাদের রাজধানী ছিল। তাছাড়া পর্তুগালের তামেগা নদীর উপর তৈরি রোমান আমলের ঐতিহাসিক সেতু আকুই ফ্লাভিয়েতে থাকা সাম্মানিক স্তম্ভতে যে দশটি উপজাতির নাম উল্লেখ করা হয়েছে, তার মধ্যেও লিমিকোদের নাম পাওয়া যায়।
এছাড়াও লিমিকো জাতিভুক্ত ব্যক্তিদের নাম খোদাই করা একাধিক শিলালিপি পাওয়া গেছে। যেমন স্পেনের ওরেনসে শহরের আর্কিওলোজিকাল সংগ্রহশালায় খ্রিস্টীয় দ্বিতীয় শতকের শুরুর দিকের দু'টি কবরফলক রক্ষিত আছে; সেখানে সিভিটাস লিমিকোরাম (Civitas Limicorum)'এর নামোল্লেখ পাওয়া যায়, যার থেকে বোঝা যায় তারা লিমিকো উপজাতির মানুষ ছিলেন।।
ভৌগোলিক অঞ্চল
লিমিকোদের বসবাসের নির্দিষ্ট অঞ্চল নির্ধারণের প্রশ্নে এখনও ঐতিহাসিকদের মধ্যে কিছু বিতর্ক আছে। যদিও তাদের উপজাতীয় নামই তাদের লিমা নদীর উৎস অঞ্চলে বসবাসের ইঙ্গিতবহন করে, ওরেনসে শহরের সংগ্রহশালায় রক্ষিত উপরিউক্ত কবরফলকদু'টিতে উল্লিখিত 'সিভিটাস লিমিকোরাম' জায়গাটি উনবিংশ শতাব্দীতে সিদা দুর্গ বলে চিহ্নিত করা হয়। এই প্রাচীন প্রাকারবেষ্টিত অঞ্চলটি ওরেনসে প্রদেশের সারেয়াউস পৌরাঞ্চলের অন্তর্গত একটি টিলা, বিসো টিলার উপরে অবস্থিত। যাইহোক, ১৯৭২ সালে খিনথো দে লিমিয়া শহর থেকে আবিষ্কৃত দুটি মূর্তি আবার তাদের বসবাসের নির্দিষ্ট এলাকা সম্পর্কে আগের তত্ত্ব নিয়ে প্রশ্নের উদ্রেক করে।
বর্তমানে বেশির ভাগ বিশেষজ্ঞই ঐক্যমত্য পোষণ করেন যে লিরিকোদের ফোরামের অবস্থান ছিল বর্তমান খিনথো দে লিমিয়া শহরের নিচের দিকে। স্থানীয় বিশ্ববিদ্যালয়ে রোমান-গালিথীয় আমলে লিমিয়ার ইতিহাস নামক যে এক্সটেনশন কোর্স চালু হয়েছে, তারও মূল উপজীব্য বিষয় তাই। এই তত্ত্বের উপর ভিত্তি করে বর্তমানে ঐ অঞ্চলের পূর্বতন অধিবাসীদের উপর একটি প্রত্নতাত্ত্বিক অনুসন্ধান প্রোজেক্টও পরিচালনা করা হচ্ছে। সেক্ষেত্রে এটুকু অন্তত পরিষ্কার যে, লিমিকোদের ফোরাম'এর অবস্থান ছিল লিমা নদীর তীরে এমন একটি স্থানে যা ছিল যোগাযোগ ব্যবস্থার একটি কেন্দ্র বিশেষ। কারণ, রোমান আমলের একাধিক রাস্তার মিলনস্থল ছিল এই বর্তমান খিনথো দে লিমিয়া। আর তাদের বসবাসের এলাকা বিস্তৃত ছিল লিমা নদীর উচ্চগতি দিকে দুই পারে, বিশেষত শুকিয়ে আসা প্রাচীন হ্রদ আনতেলার চারিদিকে। এই অঞ্চলটিই সাধারণভাবে লিমিয়া নামে অভিহিত হত, যার থেকে লিমিকো নামটির উৎপত্তি।
বা খেরসাক
বা খেরসাক আফগানিস্তানের উত্তর-পূর্বাঞ্চলীয় বাদাখশন প্রদেশের একটি গ্রাম।
ওলন্দাজ ইস্ট ইন্ডিয়া কোম্পানি
ওলন্দাজ ইস্ট ইন্ডিয়া কোম্পানি (Vereenigde Oostindische Compagnie, ফেরেইনিখতে ওস্ত-ইন্ডিসে কোম্পানি, "সংযুক্ত ইস্ট ইন্ডিয়া কোম্পানি"), সংক্ষেপে ভিওসি (VOC), ছিল ১৬০২ সালে প্রতিষ্ঠিত একটি ওলন্দাজ সনদপ্রাপ্ত প্রতিষ্ঠান। এশিয়ায় একচেটিয়া ব্যবসা করার উদ্দেশ্যে তৎকালীন নেদারল্যান্ডস সরকারের স্টেটস জেনারেল ২১ বছর মেয়াদে সংস্থাটিকে অনুমতি প্রদান করে। সচরাচর এ প্রতিষ্ঠানকে বিশ্বের প্রথম বহুজাতিক সংস্থারূপে বিবেচনা করা হয়, যা স্টক সংক্রান্ত বিষয়েও বিশ্বের প্রথম প্রতিষ্ঠান। এ প্রতিষ্ঠানের যুদ্ধ-বিগ্রহ শুরু করার, সন্ধি করার, নিজস্ব অর্থব্যবস্থা গড়ে তোলার এবং নতুন উপনিবেশ স্থাপন করার ক্ষমতা ছিল। প্রায় দুইশত বছর যাবৎ গুরুত্বপূর্ণ প্রতিষ্ঠান হিসেবে কাজ চালায়। ১৮০০ সালে দেওলিয়ায় এর বিলুপ্তি ঘটে। ভিওসি’র নিয়ন্ত্রণাধীন উপনিবেশগুলো নেদারল্যান্ডস ইস্ট ইন্ডিজ নামে পরিচিতি পায় যা পরবর্তীকালে স্বাধীন ইন্দোনেশিয়ার অভ্যুদয় ঘটে।
ইতিহাস
ভিওসি’র অর্থায়ণে নির্মিত জাহাজগুলোর মাধ্যমে অস্ট্রেলিয়ায় প্রারম্ভিক অভিযান পরিচালিত হয়েছিল। ইউরোপীয়দের প্রথম বসতি স্থাপন ১৬২৯ সালে ভিওসি’র অর্থায়ণে নির্মিত বাটাভিয়া জাহাজের মাধ্যমে ঘটে। জাহাজ পরিচালনায় নিযুক্ত অনেক নাবিক বিদ্রোহ করলে তাদেরকে প্রাণদণ্ডে দণ্ডিত করা হয়। ওটার লুজ নামীয় এক সৈনিক ও জ্যঁ পেলগ্রুম দ্যঁ বাই নামীয় এক কেবিন বয় ওইতিকারা গালি এলাকায় অবস্থিত মারচিজন নদীমুখ পর্যন্ত জীবিত ছিলেন। পরবর্তীতে তাদের আর দেখা যায়নি।
মাজবাট রেলওয়ে স্টেশন
মাজবাত রেলওয়ে স্টেশন হল উত্তর- পূর্ব সীমান্ত রেলওয়ে জোনের রাঙ্গিয়া রেলওয়ে বিভাগের অধীনে রাঙ্গিয়া-মুরকংসেলেক সেকশনের একটি রেলওয়ে স্টেশন। এই রেলওয়ে স্টেশনটি ভারতের আসাম রাজ্যের উদালগুড়ি জেলার মাজবাতে অবস্থিত।
তৃতীয় মহম্মদ মহবত খানজী
তৃতীয় মহম্মদ মহবত খানজী (২রা আগস্ট, ১৯০০- ৭ই নভেম্বর, ১৯৫৯) জুনাগড় রাজ্যের একাদশ ও শেষ নবাব ছিলেন।
প্রথম জীবন
তৃতীয় মহম্মদ মহবত খানজী জুনাগড় রাজ্যের দশম নবাব মহম্মদ রসুল খানজীর কনিষ্ঠ পুত্র ছিলেন। তার মাতার নাম ছিল আয়েশা বিবি। অজমের শহরে অবস্থিত মেয়ো কলেজ থেকে তিনি উচ্চশিক্ষা লাভ করেন। ১৯১১ খ্রিষ্টাব্দের ২২শে জানুয়ারি পিতার মৃত্যু হলে তিনি জুনাগড় রাজ্যের সিংহাসনে আসীন হন। ১৯২০ খ্রিষ্টাব্দের ৩১শে মার্চ পর্যন্ত তিনি রাজপ্রতিনিধি পরিষদের তত্ত্বাবধানে রাজত্ব করেন।
পরিবার
তৃতীয় মহম্মদ মহবত খানজী ১৯২১ খ্রিষ্টাব্দের ৭ই এপ্রিল মুনাওয়ার জাহানকে, ১৯২৩ খ্রিষ্টাব্দের ২৭শে এপ্রিল আমনা বিবিকে, ১৯২৩ খ্রিষ্টাব্দের ৩০শে অক্টোবর অমন বিবিকে, ১৯২৫ খ্রিষ্টাব্দের ৮ই জুলাই মোতি বিবিকে, ১৯৩২ খ্রিষ্টাব্দের ৯ই নভেম্বর দদিবা সাহিবাকে এবং ১৯৪৫ খ্রিষ্টাব্দের ২৬শে জুলাই সাঈদা সুলতানাকে বিবাহ করেন। তিনি মহম্মদ দিলাওয়ার খানজী, মহম্মদ হিম্মত খানজী, মহম্মদ শমসের খানজী, মহম্মদ ইকবাল খানজী, মহম্মদ সাখাওয়াত খানজী, গুলাম মহম্মদ খানজী, মহম্মদ ইউসুফ খানজী, মহম্মদ সাদিক খানজী, মহম্মদ শাহরিয়ার খানজী ও সাঈদ আলী খানজী নামক দশজন পুত্র এবং তাজ বখতে, উমরাও বখতে, ইনায়ত বখতে, রহেব বখতে, উনরাও বখতে, কুলসুম বখতে, সুলতান বখতে, নূর বখতে, জোহরা বখতে ও রাহাত বখতে নামক দশজন কন্যার জনক ছিলেন।
নবাবী শাসনের বিলুপ্তি
১৯৪৭ খ্রিষ্টাব্দের ১৮ই জুলাই ভারতীয় স্বাধীনতা অধিনিয়ম ১৯৪৭ পাশ হলে ভারত ও পাকিস্তান নামক দুইটি রাষ্ট্রের জন্মের সিদ্ধান্তের পাশাপাশি দেশীয় রাজ্যগুলিকে এই দুই রাষ্ট্রে যোগ দেওয়া বা স্বাধীন থাকার মধ্যে একটি পথ বেছে নেওয়ার কথা বলা হয়। তৃতীয় মহম্মদ মহবত খানজী ১৯৪৭ খ্রিষ্টাব্দের ১৫ই সেপ্টেম্বর পাকিস্তান সরকারের সঙ্গে চুক্তি স্বাক্ষর করে তার রাজ্যকে পাকিস্তান রাষ্ট্রের সঙ্গে অন্তর্ভুক্ত করেন। ভারত সরকারের পক্ষ থেকে জুনাগড় রাজ্যে সামরিক অভিযানের পরিকল্পনা নেওয়া হলে তিনি ২৪শে অক্টোবর সপরিবারে পাকিস্তান চলে যান। ঐ বছর ৯ই নভেম্বর ভারতীয় আধিকারিকেরা জুনাগড় পৌঁছে রাজ্যের প্রশাসনিক দায়িত্বভার গ্রহণ করলে নবাবী শাসনের বিলোপ ঘটে।
সম্মাননা
১৯১১ খ্রিষ্টাব্দে তৃতীয় মহম্মদ মহবত খানজীকে দিল্লি দরবার স্বর্ণ পদক প্রদান করা হয়। তাকে ১৯৩৭ খ্রিষ্টাব্দের ১৯শে জুন ব্রিটিশ সেনাবাহিনীর সাম্মানিক ক্যাপ্টেন পদ প্রদান করা হয়। ১৯৪২ খ্রিষ্টাব্দের ২১শে জুলাই তাকে বাহিনীর মেজর পদে এবং ১৯৪৬ খ্রিষ্টাব্দের ১৫ই অক্টৈবর কর্ণেল পদে উন্নীত করা হয়। ১৯৪৮ খ্রিষ্টাব্দে তাকে পাকিস্তান সরকারের তরফে নিশান-ই-কায়েদ-ই-আজম পুরস্কারে সম্মানিত করা হয়।
ডেনমার্ক–মিয়ানমার সম্পর্ক
ডেনমার্ক-মিয়ানমার সম্পর্ক, ডেনমার্ক, এবং মিয়ানমার এর মাঝে বিদ্যমান দ্বিপাক্ষিক সম্পর্ককে নির্দেশ করে। ডেনমার্কে, মিয়ানমারের কোন স্থায়ী দূতাবাস নেই। ১৯৫৫ সালে এই দুই দেশের মাঝে আনুষ্ঠানিকভাবে কূটনৈতিক সম্পর্ক স্থাপিত হয়। এর পাশাপাশি এই দুই দেশের মাঝে অত্যন্ত আন্তরিক এবং বন্ধুত্বপূর্ণ সম্পর্ক বিদ্যমান।
যুক্তরাজ্যে অবস্থিত মিয়ানমার দূতাবাসের মাধ্যমে ডেনমার্ক সম্পর্কিত কূটনৈতিক এবং অন্যান্য কার্যক্রম সম্পন্ন করা হয়। অপরদিকে, মিয়ানমারেও ডেনমার্কের কোন স্থায়ী দূতাবাস নেই। থাইল্যান্ডে অবস্থিত, ডেনমার্ক দূতাবাসের নিকটেই, মিয়ানমার সম্পর্কিত সমস্ত কূটনৈতিক এবং অন্যান্য কার্যক্রমের দায়িত্ব ন্যস্ত রয়েছে এবং এই দূতাবাসের মাধ্যমেই ডেনমার্ক মিয়ানমারের সাথে কূটনৈতিক সম্পর্ক রক্ষা করে।
ইউরোপীয় ইউনিয়ন এর প্রায় সব দেশের সাথেই মিয়ানমারের বাণিজ্য সম্পর্ক রয়েছে এবং দেশগুলোর সাথে মিয়ানমার দ্বিপাক্ষিক বাণিজ্যে যুক্ত। তবে ইউরোপীয় ইউনিয়ন এর এই দেশগুলোর মধ্যে ডেনমার্কের সাথে মিয়ানমারের বাণিজ্যের পরিমাণ সর্বনিম্ন। ডেনমার্ক নরওয়েভিত্তিক রেডিও স্টেশন ডেমোক্র্যাটিক ভয়েস অব বার্মা কে সমর্থন করে।
মিয়ানমারকে ডেনমার্কের সহায়তা
মিয়ানমারকে সহায়তা দেয়ার বিষটিকে দক্ষিণ-পূর্ব এশিয়া তে ড্যানিশ ইন্টারন্যাশনাল ডেভেলপমেন্ট এজেন্সি সর্বাধিক অগ্রাধিকার প্রদান করে। তাঁদের কার্যক্রমের আওতায় মায়নামারকে ৯৩ মিলিয়ন (৯.৩ কোটি) ড্যানিশ ক্রোনা দেয়া হয়।
মানবাধিকারের উন্নয়নের বিষয়েই প্রধানত এই ড্যানিশ সহায়তা প্রদান করা হয়। ঘূর্ণিঝড় নার্গিস মিয়ানমারে আঘাত হানার পর, ডেনমার্ক অতি সত্বর মিয়ানমারকে মানবিক সহায়তা এবং ত্রাণ পাঠিয়ে সহায়তা করে।
২০০৬ সালে থ্রি ডিজিস ফান্ড প্রতিষ্ঠিত হয় এবং ২০০৯ সালে ডেনমার্ক এই কার্যক্রমে যোগ দেয়। এই কার্যক্রমের মাধ্যমে মিয়ানমার এইডস রোগ মোকাবিলায় অর্থনৈতিকভাবে সাহায্য লাভ করে। এই কার্যক্রমের আওতায় মিয়ানমারকে এখন পর্যন্ত ৭৩ মিলিয়ন (৭.৩ কোটি) মার্কিন ডলারের সাহায্য লাভ করেছে।
বিতর্ক
১৯৯৬ সালে, মিয়ানমারে অবস্থিত ডেনমার্ক দূতাবাসের একজন কূটনৈতিক জেমস লিয়েন্ডার নিকোলসকে মিয়ানমারের একটি আদালত ৩ বছরের কারাদণ্ডের রায় দেন। নিকোলস এর বিরুদ্ধে অভিযোগ ছিল, তিনি অবৈধভাবে নিজের কাছে দুটি ফ্যাক্স মেশিন এবং একটি টেলিফোন সুইচবোর্ড রেখেছিলেন। রায় ঘোষণার দুই মাস পর, কারাগারেই নিকোলস এর মৃত্যু হয়। মিয়ানমারের কর্তৃপক্ষ এই ঘটনার জন্য কোন স্বাধীন ময়নাতদন্ত করে নি। ডেনমার্কের অব্যাহত দাবি সত্ত্বেও, মিয়ানমার তা প্রত্যাখ্যান করে।
এরপরই ইউরোপীয় ইউনিয়ন, কানাডা, এবং ডেনমার্ক মিয়ানমারে গণতান্ত্রিক পরিবেশ ফিরিয়ে আনতে জাতিসংঘের হস্তক্ষেপের আহবান জানায়।
ডেজ ওয়ার্ক ডে
২০১০ সালের ৩ নভেম্বর ডেনমার্কের ১৪০ টি ভিন্ন বিদ্যালয়ের শিক্ষার্থী এবং ড্যানচার্চএইড বার্ষিক ডেজ ওয়ার্ক ডে নামক এক কার্যক্রমে অংশগ্রহণ করে। এই কার্যক্রম থেকে শিক্ষার্থীরা যে অর্থ লাভ করে, তা মিয়ানমারের শিশুদের শিক্ষার জন্য এবং শিক্ষাব্যবস্থার উন্নতির জন্য ব্যবহার করা হয়।
ইদ্দত
স্ত্রী তালাক প্রাপ্তা হলে বা তার স্বামীর মৃত্যু হলে যে সময়ের জন্য উক্ত স্ত্রীকে এক বাড়ীতে থাকতে হয়, অন্যত্র যেতে পারে না বা অন্য কোথাও বিবাহ বসতে পারে না তাকে “ইদ্দত” বলে।
শাব্দিক অর্থ
ইদ্দত শব্দটি আরবি (আরবি: عدة )। আভিধানিক অর্থ হলো- গণনা করা বা গণনাকৃত। মহিলাদের ইদ্দত হলো- ঐ সকল দিন, যেগুলো অতিবাহিত হলে তার জন্য বিবাহ করা হালাল হয়ে যায়।
ইতিহাস
জাহিলিয়্যাতের যুগে একটি ব্যাপক প্রচলন ছিল, যদি কারো স্ত্রীর উপর রাগ হতো- ফলাফল ও পরিণতির দিকে লক্ষ্য না করে এক নিশ্বাসে শুধু তিনই নয় বরং হাজার তালাক দিয়ে, স্ত্রীকে ঘর থেকে বের করে দিতো। এই পদ্ধতির তালাকের কারণে স্ত্রী, স্বামী এবং সন্তানের যে ক্ষতিকর পরিস্থিতির উপর পরতে হতো তার দিকে লক্ষ্য করে ইসলাম এই নীতি বলে দিয়েছে, যদি তালাক দিতেই হয় তাহলে যেন ইদ্দতের হিসাব অনুযায়ী দেয় এবং ইদ্দত গণনা করে রাখে।
কারণ
এই ইদ্দতের সময়কাল গণনা রাখা স্বামী এবং স্ত্রী উভয়ের জন্যই গুরুত্বপূর্ণ।
সাফদারপুর ইউনিয়ন
সাফদারপুর ইউনিয়ন বাংলাদেশের খুলনা বিভাগের ঝিনাইদহ জেলায় অবস্থিত কোটচাঁদপুর উপজেলার অন্তর্গত একটি ইউনিয়ন পরিষদ। এটি ৬৯.০৫ কিমি২ (২৬.৬৬ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২২,৩২২ জন। ইউনিয়নটিতে মোট গ্রামের সংখ্যা ১৬টি ও মৌজার সংখ্যা ১৩টি।
গ্রামসমূহ
১। সাফদারপুর, ২। কন্যানগর, ৩। বহিরগাছী, ৪। মান্দারবাড়ীয়া, ৫। মানিকদিহি, ৬। দতিয়ারকুঠি, ৭।  রাজাপুর, ৮। শালকোপা, ৯। লক্ষীকুন্ডু, ১০। বালিয়াডাঙ্গা, ১১। জয়দিয়া, ১২। নারায়নপুর, ১৩। বলরামনগর, ১৪। দূর্বাকুন্ডু, ১৫। গোবিন্দপুর, ১৬। চতুরপুর।
ইদ্দত
স্ত্রীর জন্য
স্ত্রীর জন্য আবশ্যক হলো ইদ্দতের সময়কালে তিনি অন্য পুরুষের সাথে বিবাহে বন্ধনে আবদ্ধ হতে পারবে না। এই কারণে স্বামী যদি ইদ্দতের সময় অতিবাহিত হওয়ার পূর্বে পুনরায় নিজের কাছে রাখার ইচ্ছাপোষণ করে তাহলে সে রাখতে পারবে। ইদ্দতের সময় অতিবাহিত হয়ে গেলে এই অধিকারটি বিলুপ্ত হবে। ( বি.দ্র. এই বিষয়টি শুধু মাত্র এক তালাক ও দুই তালাকের ক্ষেত্রে প্রযোজ্য। তিন তালাক দিয়ে ফেললে এই অধিকার আর থাকে না।)
স্বামীর জন্য
তালাক দেওয়ার পরে যদি সে ঐ মহিলার বোনকে বিয়ে করতে চায় তবে ইদ্দতের পরে সে করতে পারে। স্বামী যদি তার চতুর্থ স্ত্রীকে তালাক দেয় এবং তার তিনটি স্ত্রী থাকে তবে সে স্ত্রীর ইদ্দত শেষ হওয়ার আগ পর্যন্ত আর বিয়ে করতে পারবে না। ইদ্দত শেষ হলে করতে পারে । উপরন্তু, এই সময়ের মধ্যে এটি জানা যায় যে স্ত্রী যদি গর্ভবতী,তাহলে স্ত্রীর গর্ভাবস্থার শেষ অবধি অন্যত্র বিবাহ করতে পারবে না। ইদ্দতের সময়ে পুরুষটি মহিলার প্রসূতি এবং তার বাসস্থান সহ যাবতীয় খরচ বহন করবে।
ইদ্দতের সময় ইসলামের বিধান
ইদ্দতের সময়কালে, স্বামীর জন্য স্ত্রীকে ঘর থেকে বের করে দেওয়ার কোনও অধিকার নেই। স্ত্রীর জন্যও স্বামীর ঘর ছেড়ে চলে যাওয়া জায়েজ নয়। বরং একটি বাড়িতে একসাথে থাকবে যাতে পারস্পরিক সমঝোতার ও মনমালিন্যতা দূর হওয়ার যেন অবকাশ থাকে। আর ‍উভয়ে এক বাড়িতে থাকলে এটা সহজ হবে। বিবাহবিচ্ছেদ একটি বাধ্যবাধকতা, তবে বৈধ বিষয়গুলির মধ্যে এটি আল্লাহর কাছে সবচেয়ে অপছন্দনীয় বিষয়। এর কারণেই, তিনি তার বান্দাদেরকে রক্ষা করার জন্য বিবাহ বিচ্ছেদের ক্ষেত্রে ইদ্দতের শর্ত আরোপ করেছেন। স্বামী ও স্ত্রী উভয়ের ক্ষেত্রে একই বাড়িতে থাকার প্রয়োজন, যাতে তারা উভয়ে ধীর স্থিরভাবে,ঠান্ডা মাথায় চিন্তা করতে পারে, শেষ পদক্ষেপটি নেওয়ার আগে নিজেদের স্থির করতে পারে। বিবাহ বিচ্ছেদের পরিবর্তে কোন সংশোধন হওয়ার সম্ভাবনা আছে কি না তা যেন ভাবতে পারে। তবে স্ত্রীর আবশ্যকীয় প্রয়োজনে ঘর থেকে বের হতে পারবে ।
বিধবার ইদ্দতের সময় করণীয়
বিধবার ইদ্দতের সময় কী কী বিষয়ের উপর শরীয়তের দিকনির্দেশনা রয়েছে তা নিয়ে বহু ভুল বোঝাবুঝি জনসাধারণের মধ্যে ছড়িয়ে পরেছে। তাদের নিজস্ব নিষেধাজ্ঞাকে শরীয়াহর চেয়েও গুরুত্বপূর্ণ মনে করা হয়। বিধবার ইদ্দতের সময় শরিয়াহ নিম্নোক্ত বিষয়গুলোর প্রতি গুরুত্বারোপ করা হয়েছে।
১। বিধবা তার স্বামীর মৃত্যুর পর চার মাস দশ দিন ইদ্দত পালন করবে। ইতিমধ্যে তার উচিত তার স্বামীর বাড়িতে থাকা এবং প্রয়োজন ব্যতিরেকে বাড়ির বাইরে না যাওয়া। অবশ্য গরীব হলে এবং বাইরে গিয়ে কাজকর্ম ব্যতিরেকে খাওয়া পরার ব্যবস্থা না থাকলে দিনের বেলায় কাজের জন্য বাইরে যেতে পারবে, কিন্তু রাতের বেলায় সে বাড়ীতেই থাকতে হবে। বাড়ীতে নিজেদের একাধিক ঘর বা একাধিক কামরা থাকলে যে কোন ঘর বা কামরায় থাকতে পারবে। নির্দিষ্ট একটি স্থানেই আবদ্ধ থাকা জরুরী নয়। বাড়ির বারান্দা বা উঠানেও বের হতে পারবে।
২। স্ত্রী গর্ভপতী হলে সন্তান প্রসব হওয়া পর্যন্ত তার ইদ্দত পালন করতে হবে।
৩। ইদ্দতের সময় তার সাধারণ পোশাক পরা উচিত এবং সাজসজ্জা এড়ানো উচিত। মেক-আপ, গহনা এবং জাকজমকপূর্ন পোশাক না পরা উচিত। তবে এর অর্থ এই নয় যে, সে অপরিচ্ছন্ন থাকবে।
৪। ইদ্দতের সময়ে স্পষ্ট নতুন বিবাহের প্রস্তাব না দেওয়া উচিত। তবে ইশারা ইঙ্গিতে প্রস্তাব দেওয়া যাবে। স্পষ্ট আকারে প্রস্তাব দেওয়া যাবে না।
৫। স্বামীর মৃত্যুর সংবাদ পেতে দেরি হলে সংবাদ পাওয়ার পূর্বে যে সময় অতিবাহিত হয়েছে সেটাও ইদ্দতের ভিতর অতিবাহিত হয়েছে বলে ধরা হবে আর ইদ্দতের পূর্ণ সময় অতিবাহিত হওয়ার পর সংবাদ পেলে আর তাকে ইদ্দত পালন করতে হবে না- তার ইদ্দত পূর্ণ হয়ে গেছে বলে ধরা হবে।
৬। স্বামীর মৃত্যু চাঁদের প্রথম তারিখে হলে চাঁদের হিসেবে চার মাস দশ দিন ধরা হবে। আর চাঁদের প্রথম তারিখ ছাড়া অন্য যে কোন তারিখে মৃত্যু হলে ৩০ দিনের চার মাস এবং তারপর ১০দিন অর্থাৎ ১৩০ দিন ইদ্দত পালন করবে।
ইদ্দতের প্রকারভেদ
ইদ্দত সাত ধরনের-
পালনকারী হিসেবে ইদ্দত ১৫ প্রকার।
মাগাওয়া
মাগাওয়া হচ্ছে একটি আফ্রিকান দৈত্যাকার বটুয়া ইঁদুর যেটি কম্বোডিয়ায় বেসামরিক  যুদ্ধ চলাকালীনে পুঁতে রাখা মাইন  বেশি সংখ্যক চিহ্নিত করে  ভূমি মাইন মুক্ত করতে সহায়তা করেছিল।
জন্ম ও প্রাণির বিবরণ
এটি আফ্রিকার তানজানিয়ায় ২০১৪ সালে জন্ম গ্রহণ করে। এটির বৈজ্ঞানিক নাম হচ্ছে Cricetomys gambianus। এটির ওজন ১ দশমিক ২ কিলোগ্রাম। লম্বা ৭০ সেন্টিমিটার। এই প্রজাতির ইঁদুর অন্যদের চেয়ে তুলনামূলক বড় হলেও মাগওয়া এখনো অনেক ছোট ও হালকা–পাতলা গড়নের। ফলে যখন মাইনের ওপর দিয়ে হেঁটে যায়, তখন সেটি বিস্ফোরিত হওয়ার মতো ভর সৃষ্টি করতে পারে না।
কর্মজীবন ও অবদান
২০১৬ সালে এটিকে বেলজিয়াম ভিত্তিক অলাভজনক সংস্থা 'APOPO:Anti-Persoonsmijnen Ontmijnende Product Ontwikkeling’ বা মাইনমুক্তকারী উপাদান সরবরাহকারী প্রতিষ্ঠান কর্তৃক প্রশিক্ষণ দিয়ে কম্বোডিয়ার উত্তর-পশ্চিমের শহর সিম রিপে মাইন চিহ্নিতকরণের কাজে নিয়োগ করা হয়। এটি পাঁচ বছর সফলতা ও কৃতিত্বের সাথে ৭১টি স্থলমাইন ও ৩৮ টি অবিস্ফোরিত গোলা শনাক্ত করেছে।এটি ১,৪১০০০ বর্গ মিটার এলাকা মাইনমুক্ত করে নিরাপদ করেছে।
স্বীকৃতি
যুক্তরাজ্যভিত্তিক প্রাণিবিষয়ক দাতব্য সংস্থা পিপলস ডিসপেনসারি ফর সিক অ্যানিমেলস (পিডিএসএ) তাকে জমকালো আয়োজনের মাধ্যমে তাঁর বীরত্বপূর্ণ কাজের জন্য পিডিএসএ স্বর্ণপদক প্রদান করে। কম্বোডিয়ায় মাগাওয়াকে সাহসী মাগাওয়া ও বিভিন্ন দেশে সাহসী ইঁদুর উপাধিতে ডাকা হয়।
বিদিতা অশোক বৈদ্য
প্রারম্ভিক জীবন
১৯৭০ সালের ১৫ নভেম্বর তারিখে বিদিতা অশোক বৈদ্যের জন্ম হয়েছিল। তাঁর পিতা একজন ঔষধ বিজ্ঞানী এবং মাতা এন্ডোক্রাইনোলজিস্ট। তাঁর কাকা একজন ম্যালেরিয়া পরজীবীবিজ্ঞানী। ছোট থেকে তিনি পিতা, মাতা এবং কাকাকে দেখে অনুপ্রাণিত হয়েছিলেন। কৈশোরকালে তিনি স্তন্যপায়ী প্রাণী বিজ্ঞানী ডাইয়্যান ফশি এবং জেন গুডঅলের থেকে প্রভাবিত হয়েছিলেন।
শিক্ষা
বিদিতা মুম্বই-এর সেন্ট জেভিয়ার্স কলেজ থেকে জীববিদ্যা ও প্রাণরসায়ন বিষয়ে স্নাতকত্ব লাভ করেন। তিনি ইয়েল বিশ্ববিদ্যালয় থেকে স্নায়ুবিজ্ঞান বিষয়ে ডক্টরেট ডিগ্রী অর্জন করেন। তারপরে তিনি পোস্টডক্টরাল গবেষণার জন্য সুইডেনের ক্যারোলিনস্কা ইনস্টিটিউট এবং যুক্তরাজ্যের অক্সফোর্ড বিশ্ববিদ্যালয়ে যান। ২০০০ সালের মার্চ মাসে তাঁর পোস্ট ডক্টরাল গবেষণা সমাপ্ত হয়।
কর্মজীবন
তিনি ২০০০ সালের মার্চ মাসে ২৯ বছর বয়সে টাটা মৌলিক গবেষণা প্রতিষ্ঠানের জীববিজ্ঞান বিভাগে মুখ্য পরিদর্শক হিসেবে যোগদান করেছিলেন। তিনি ২০০০ সাল থেকে ২০০৫ সাল পর্যন্ত ওয়েলকাম ট্রাস্টের বিদেশী বরিষ্ঠ গবেষণা ফেলো এবং ভারতীয় বিজ্ঞান একাডেমির সহযোগী ছিলেন। তিনি স্নায়ুবর্তনীর গবেষণার সঙ্গে জড়িত। জীবনের অভিজ্ঞতা এবং মানসিক বেদনা উপশমকারী বস্তুগুলির (অ্যান্টিডিপ্রেসান্ট) স্নায়ুবর্তনীর উপর ফেলা প্রভাব এবং এই ঘটনাসমূহে করা অনুভব নিয়ন্ত্রণের উপর তিনি গবেষণা করেছেন। এর সঙ্গে তিনি হতাশাগ্রস্ততা এবং জীবনের প্রারম্ভিক পর্যায়ে লাভ করা অভিজ্ঞতা মস্তিষ্কের বর্তনীর উপর ফেলা প্রভাব এবং ব্যবহারিক পরিবর্তনের উপরও গবেষণা করেছেন। তিনি, ২০১৫ সালে, চিকিৎসা বিজ্ঞানে, ভারতের বিজ্ঞান এবং প্রযুক্তিবিদ্যায় সর্বোচ্চ সম্মান মর্যাদাপূর্ণ শান্তিস্বরূপ ভাটনাগর পুরস্কার লাভ করেন। <
তিনি ইন্টারন্যাশনাল কলেজ অফ নিউরোসাইকোফার্মাকোলজির সোসাইটি ফর নিউরোসায়েন্স এবং এন্ডোক্রাইন সোসাইটিরও অংশ।
১৩৪১-এ কেরালায় বন্যা
১৩৪১-এ কেরালায় বন্যা হল একটি প্রলয় যা ১৪ শতকে বর্তমান কেরালায় ঘটেছিল। এই ঘটনা সম্পর্কে কোনো লিখিত ঐতিহাসিক গ্রন্থ নেই। এই ঘটনা সম্পর্কে বর্তমান সময়ে যা জানা যায় তাকোদুঙ্গালুর - উত্তর পারাভুর অঞ্চলে পট্টনাম প্রত্নতাত্ত্বিক খনন এবং ভাইপিন এবং ফোর্ট কোচি সম্পর্কে ভূতাত্ত্বিক গবেষণার ফলাফল থেকে।
আল-হামদু লিল্লাহি রাব্বিল আ'লামীন
অর্থ
এই আয়াতের অর্থ হল "সমস্ত প্রশংসা এবং ধন্যবাদ আল্লাহের জন্যে যিনি বিশ্বজগতের পালনকর্তা"।
এটার একটি আক্ষরিক অনুবাদ হবে, "সমস্ত প্রশংসা বিশ্বজগতের পালনকর্তা আল্লাহর জন্যে"।
তাৎপর্য
এই আয়াতটি আল-ফাতিহার অন্তর্গত, যে সূরাটি নামাযে পাঠ করা বাধ্যতামূলক এবং তাই এটি প্রতিদিন পাঠ করা হয়। দৈনিক পাঁচ ওয়াক্ত নামাজের সময়ে তেলাওয়াত করা ছাড়াও মুসলমানরা তাদের প্রতিদিনের জীবনের অন্যান্য ক্রিয়াকলাপের সময় এই বাক্যটি পাঠ করে থাকে। মুসলমানরা কোন কার্য সম্পাদনের পূর্বে বিসমিল্লাহ তেলাওয়াত করে; এবং যখন তারা কাজ শেষ করে, তখন তারা এই আয়াত পাঠ করে আল্লাহকে তাঁর অনুগ্রহের জন্য ধন্যবাদ জ্ঞাপন করে। মুসলমানদের আল্লাহর নিয়ামতের জন্য তাঁর (আল্লাহর) প্রতি কৃতজ্ঞ হওয়ার জন্য সচেষ্ট হতে শেখানো হয় এবং এভাবে এই বাক্যটি পরমেশ্বরের প্রতি কৃতজ্ঞতা উপলব্ধি এবং ধন্যবাদের বিবৃতি হিসেবে কাজ করে।
সুবহান আল্লাহ
প্রবাসী (পত্রিকা)
প্রবাসী বিংশ শতাব্দীর সূচনালগ্নে ব্রিটিশ ভারতবর্ষে প্রবর্তিত একটি সাহিত্য সাময়িকী। এই মাসিক পত্রিকাটি বাংলা ভাষায় প্রকাশিত হতো। এটির সম্পাদক ছিলেন রামানন্দ চট্টোপাধ্যায় এবং কার্য্যাধ্যক্ষ ছিলে আশুতোষ চক্রবর্তী। ১৩০৮ বঙ্গাব্দের বৈশাখ মাসে (এপ্রিল ১৯০১) এর সূচনা সংখ্যা প্রকাশিত হয়েছিল। এ সংখ্যাটি এলাহাবাদের ইন্ডিয়ান প্রেস থেকে মুদ্রিত হয়েছিল। বার্ষিক মূল্য আড়াই টাকা। ছবি, অলংকরণ প্রভৃতিতে পত্রিকাটি ছিল আকর্ষণীয়। অচিরেই পত্রিকাটি জনপ্রিয়তা অর্জ্জন করে।
প্রথম সংখ্যার পৃষ্ঠা সংখ্যা ছিল ৪০। প্রথম সংখ্যায় রবীন্দ্রনাথ ঠাকুর সহ যাদের লেখা ছাপা হয়েছিল তারা হলেন রামানন্দ চট্টোপাধ্যায়, কমলাকান্ত শর্ম্মা, দেবেন্দ্রনাথ সেন, নিত্যগোপাল মুখোপাধ্যায়, এবং যোগেশচন্দ্র রায়। এতে অজন্তা গুহার ফটো, জীববিজ্ঞানের ওপর নিবন্ধ এবং বিবিধ প্রসঙ্গ মুদ্রিত হয়েছিল। রচনার শেষে লেখকের নাম মুদ্রিত হয়েছিল।
১৯০১ খ্রিষ্টাব্দ থেকে শুরু করে প্রবাসী প্রায় ৫০ বৎসর প্রকাশিত হয়েছিল। এর বেশীরভাগ সময় সম্পাদক ছিলেন রামানন্দ চট্টোপাধ্যায়। তিনি নারী-পুরুষের সমানাধিকারে বিশ্বাস করতেন এবং নারী-প্রগতি বিষয়ক লেখা ছাপতেন। অধিকন্তু তিনি নারীদের লেখায় উৎসাহিত করতেন। তার মৃত্যুর পর প্রবাসী টিঁকিয়ে রাখা সম্ভব হয় নি।
প্রবাসী পত্রিকা বাংলার লোকসঙ্গীত সংগ্রহে বিশেষ ভূমিকা রেখেছিল। কবি রবীন্দ্রনাথ ঠাকুরের অনুপ্রাণনায় ১৩২২ বঙ্গাব্দের বৈশাখ সংখ্যা থেকে এতে 'হারামণি' বিভাগ প্রবর্তিত হয়েছিল এতে সারা বাংলার বিভিন্ন স্থান থেকে সংগৃহীত লোকসঙ্গীত সংকলিত হতো। হারামণি'র প্রথম ভাগে গগন হরকরার আমি কোথায় পাব তারে, আমার মনের মানুষ যে রে এই গানটি মুদ্রিত হয়েছিল।
'প্রবাসী' পত্রিকা নিয়ে একটি গবেষণা আছে, এটি ভারতের শুধগঙ্গা নামে থিসিস সংগ্রহে দেওয়া আছে।
ফ্রান্সিসকো সি. আলভারেজ
'''ফ্রান্সিসকো সি. আলভারেজ' (১৯০৩-১৯৬৩) ছিলেন একজন সেবুয়ানো ভিসায়ানীয় মঞ্চ অভিনেতা এবং নাট্যকার। তিনি দ্য ফ্রিম্যানের একজন কর্মী সদস্য ছিলেন। তিনি ১৯৪৮ সালে বিসায়ায় প্রকাশিত দিনাগমালান'' নামে একটি নাটক রচনা করেন।
ফারাজ ফাতমি
ফারাজ ফাতমি হলেন একজন ভারতীয় রাজনীতিবিদ যিনি রাষ্ট্রীয় জনতা দলের রাজনীতির সাথে যুক্ত। ২০১৫ সালে তিনি বিহার বিধানসভায় কেওটি বিধানসভা কেন্দ্রের বিধায়ক হিসেবে নির্বাচিত হয়েছিলেন।
২০২২-এ অমরনাথে বন্যা
৮ জুলাই ২০২২-এ, অমরনাথে একটি মেঘ বিস্ফোরণের ফলে সৃষ্ট বন্যায় কমপক্ষে ১৬ জনের মৃত্যু হয় এবং কমপক্ষে ৪০ জন নিখোঁজ হন।
তথ্যসূত্র
<references group="" responsive="1">
আরসিএ পরিষ্কারকরণ
আরসিএ পরিষ্কারকরণ (RCA clean) হলো ওয়েফার পরিষ্কারকরণের অন্যতম আদর্শ ধাপ যা সেমিকন্ডাক্টর উৎপাদনে সিলিকন ওয়েফারের উচ্চ তাপমাত্রা প্রক্রিয়াজাতকরণ পদক্ষেপের (জারণ, বিচ্ছুরণ, সিভিডি) আগে সম্পাদন করা প্রয়োজন।
ভের্নার কার্ন ১৯৬৫ সালে রেডিও কর্পোরেশন অব আমেরিকার (আরসিএ)-র হয়ে কাজ করার সময় এ মৌলিক পদ্ধতিটি তৈরি করেন।  এ পদ্ধতিটির সাথে যথাক্রমে সম্পাদিত নিম্নলিখিত রাসায়নিক প্রক্রিয়াগুলি জড়িত:
সাধারণ প্রক্রিয়া
ওয়েফারগুলি ডিআয়োনাইজড পানিতে ভিজিয়ে প্রস্তুত করে নেয়া হয়। যদি তারা বেশি দূষিত হয়ে থাকে (দৃশ্যমান অবশিষ্টাংশ), তবে পিরানহা দ্রবণদ্বারা প্রাথমিকভাবে পরিষ্কার করার প্রয়োজন হতে পারে। ওয়েফারগুলোকে প্রতিটি পদক্ষেপে ডিআয়োনাইজড পানি দ্বারা ভালভাবে ধুয়ে ফেলা হয়।
আদর্শভাবে, ফিউজড সিলিকা বা ফিউজড কোয়ার্টজের পাত্রে প্রস্তুতকৃত দ্রবণে ওয়েফার নিমজ্জিত করে নিচের পদক্ষেপসমূহ পরিচালিত হয় (বোরোসিলিকেট গ্লাসওয়্যার ব্যবহার করা উচিত নয়, কারণ এর অশুদ্ধ উপাদান মিশে গিয়ে দূষণ ঘটায়)। এক্ষেত্রে সুপারিশ করা হয় যেন ব্যবহৃত রাসায়নিক উপাদানসমূহ বৈদ্যুতিক গ্রেড (বা "সিএমওএস গ্রেড") হয়, যা ওয়েফারকে পুনরায় দূষিত করবে এমন অশুদ্ধ উপাদানের অনুপস্থিতি নির্দেশ করে।
প্রথম ধাপ (এসসি-১): জৈব পরিষ্কারকরণ + কণা পরিষ্কারকরণ
প্রথম ধাপের (এসসি-১ বলা হয়, যেখানে এস সি মানে স্ট্যান্ডার্ড ক্লিন) দ্রবণে ব্যবহৃত হয় (অনুপাত ভিন্ন হতে পারে):
৭৫ বা ৮০° সেলসিয়াস তাপমাত্রায় সাধারণত ১০ মিনিটের জন্য এতে রাখা হয়। এর ফলে বেস-পারক্সাইড মিশ্রণ জৈব অবশিষ্টাংশ অপসারণ করে। কণাগুলি খুব কার্যকরভাবে অপসারণ করা হয়, এমনকি অদ্রবণীয় কণাগুলোও অপসারিত হয়। এর কারণ এসসি-১ পৃষ্ঠ এবং কণার জেটা বিভব পরিবর্তন করে এবং প্রতিহত করে। এই ব্যবস্থার ফলে সিলিকন পৃষ্ঠে একটি পাতলা সিলিকন ডাই অক্সাইড স্তর (প্রায় ১০ অ্যাংস্ট্রম) তৈরি হয়। এর সাথে ধাতব দূষণের একটি নির্দিষ্ট মাত্রা (বিশেষত লোহার) দেখা যায়, যা পরবর্তী ধাপে অপসারণ করা হবে।
দ্বিতীয় ধাপ (ঐচ্ছিক): অক্সাইড স্ট্রিপ
ঐচ্ছিক দ্বিতীয় ধাপে (কেবল সিলিকন ওয়েফারের জন্য) প্রায় পনের সেকেন্ডের জন্য ২৫°সেন্টিগ্রেড তাপমাত্রায় জলীয় HF (হাইড্রোফ্লোরিক এসিড) এর ১:১০০ বা ১:৫০ মাত্রার দ্রবণে স্বল্প সময়ের জন্য নিমজ্জিত করা হয়। এর ফলে পাতলা অক্সাইড স্তর এবং আয়নিক দূষিত পদার্থের কিছু ভগ্নাংশ অপসারণ করা হয়। যদি এই ধাপটি অতি উচ্চ বিশুদ্ধ উপকরণ এবং অতি পরিষ্কার পাত্র ছাড়া সঞ্চালিত হয়, তবে এ ধাপের ফলে পুনরায় দূষণ বেড়ে যেতে পারে, যেহেতু সিলিকন পৃষ্ঠটি খুব প্রতিক্রিয়াশীল। পরবর্তী ধাপে (এসসি-২) অক্সাইড স্তর পুনরায় বৃদ্ধি পায়।
তৃতীয় ধাপ (এসসি-২): আয়নিক পরিষ্কারকরণ
তৃতীয় ও শেষ ধাপের (এসসি-২ বলা হয়) দ্রবণে ব্যবহৃত হয় (অনুপাত ভিন্ন হতে পারে)
৭৫ বা ৮০° সেলসিয়াস তাপমাত্রায় সাধারণত ১০ মিনিটের জন্য এতে রাখা হয়। এর ফলে কার্যকরভাবে ধাতব (আয়নিক) দূষিত পদার্থের অবশিষ্ট অংশ অপসারিত হয়; যার মধ্যে কিছু এস সি-১ পরিষ্কারকরণ ধাপে শুরু হয়েছিল। এটি ওয়েফার পৃষ্ঠে একটি পাতলা পেসিভেটিং স্তর রেখে যায়, যা পৃষ্ঠকে পরবর্তী দূষণ থেকে রক্ষা করে (খালি ও উন্মুক্ত সিলিকন অতিদ্রুত দূষিত হয়)।
চতুর্থ ধাপ: রিন্সিং এবং শুষ্ককরণ
যদি আরসিএ পরিষ্কারকরণ উচ্চমাত্রার বিশুদ্ধ রাসায়নিক এবং পরিষ্কার গ্লাসওয়্যার ব্যবহার করে করা হয়ে থাকে, উপরোক্ত ধাপসমূহের ফলাফল হিসেবে খুব পরিষ্কার ওয়েফার পৃষ্ঠ পাওয়া যায়। তবে ওয়েফারটি তখনও পানিতে নিমজ্জিত অবস্থায় থাকে। রিনসিং এবং শুষ্ককরণ ধাপসমূহ অবশ্যই সঠিকভাবে সম্পাদন করতে হবে (প্রবাহিত পানির মাধ্যমে) যেহেতু পৃষ্ঠটি সহজেই পানির পৃষ্ঠে ভাসমান জৈব এবং কণাদ্বারা পুনরায় দূষিত হতে পারে। ওয়েফারটি কার্যকরভাবে ধুয়ে শুষ্ক করে তুলতে বিভিন্ন পদ্ধতি ব্যবহার করা যেতে পারে।
অতিরিক্ত
এক্স সিটু পরিষ্কারকরণ প্রক্রিয়ার প্রথম ধাপটি হলো ট্রাইক্লোরোয়েথিলিন, অ্যাসিটোন এবং মিথানলে ওয়েফারকে আলট্রাসনিকভাবে ডিগ্রিজ করা।
সম্মিলিত স্নাতক স্তরের পরীক্ষা
সম্মিলিত স্নাতক স্তরের পরীক্ষা (সংক্ষেপে 'সিজিএল পরীক্ষা' বা 'সিজিএলই' নামে পরিচিত) হল একটি পরীক্ষা যা স্টাফ সিলেকশন কমিশন দ্বারা ভারত সরকারের শীর্ষ মন্ত্রণালয়, বিভাগ ও সংস্থার বিভিন্ন পদে গ্রুপ বি ও সি কর্মকর্তাদের নিয়োগের জন্য পরিচালিত হয়। স্টাফ সিলেকশন কমিশন ১৯৭৫ সালে প্রতিষ্ঠিত হয়েছিল।
রসদ
পরীক্ষাটি ২০১৬ সালে ৯৬ টি শহরে ৪৪ টি ব্যাচে অনুষ্ঠিত হয়েছিল। পরীক্ষায় ৩৮ লাখ আবেদনকারী ছিল, যার মধ্যে ১৪.৮ লাখ টিয়ার-১ পরীক্ষা দিয়েছিল। ১,৪৯,৩১৯ জন পরীক্ষার্থী টিয়ার-১ পরীক্ষায় ও ৩৫,০৯৬ জন প্রার্থী টিয়ার-২ পরীক্ষায় কৃতকার্য হয়েছিল। ২০১৬ সালের পরীক্ষার জন্য চূড়ান্ত পদ সংখ্যা প্রায় ১০,৬৬১ জন অনুমান করা হয়েছিল।
বিতর্ক
২০১৭ সালের এসএসসি টিয়ার-২ পরীক্ষার প্রশ্নপত্রের স্ক্রিনশটগুলি পরীক্ষা শুরু হওয়ার আগে সামাজিক মাধ্যমে ছড়িয়ে পরার অভিযোগ ২০১৮ সালে ২১শে ফেব্রুয়ারি করা হয়েছিল। এর ফলে ব্যাপক বিক্ষোভ হয়। কর্তৃপক্ষ পরীক্ষাটি বাতিল করেছিল, এবং সেন্ট্রাল ব্যুরো অব ইনভেস্টিগেশন একটি তদন্ত পরিচালনা করেছিল, একটি প্রথম তথ্য প্রতিবেদন প্রকাশ বা এফআইআর প্রশ্নপত্র ফাঁসের সঙ্গে যুক্ত সিফাই টেকনোলজিসের কর্মচারী সহ বেশ কয়েকটি সংস্থার নাম প্রকাশ করেছিল। সেই বছরের জন্য তৃতীয় স্তরের পরীক্ষাও স্থগিত করা হয়েছিল। এসএসসি সিজিএলই-২০১৮, যা ২০১৮ সালে অনুষ্ঠিত হওয়ার কথা ছিল তা একাধিকবার বিলম্বিত হয়েছিল। প্রায় ৩ বছর বিলম্বের পরে ২০২১ সালের প্রথম দিকে সিজিএল-২০১৮ চূড়ান্ত ফলাফল ঘোষণা করা হয়েছিল।
সিঙ্গাপুর আর্থিক কর্তৃপক্ষ
সিঙ্গাপুর আর্থিক কর্তৃপক্ষ (Monetary Authority of Singapore) ( সংক্ষেপ: এমএএস) হচ্ছে সিঙ্গাপুরের কেন্দ্রীয় ব্যাংক এবং আর্থিক কর্তৃপক্ষ। এটি ব্যাংকিং, অর্থসংস্থান, সিকিউরিটিজ ও বীমাসহ সামগ্রিকভাবে সিঙ্গাপুরের আর্থিক খাত নিয়ন্ত্রণ এবং মুদ্রা ইস্যু, প্রবর্তন ও নিয়ন্ত্রণ করে থাকে। এটি ১৯৭১ সালে সিঙ্গাপুর সরকারের ব্যাংকার হিসেবে কাজ করার জন্য প্রতিষ্ঠিত হয়েছিল। ডান|থাম্ব|375x375পিক্সেল|[[শেনটন ওয়ে|শেনটন ওয়ে-তে এমএএস ভবন (সিঙ্গাপুর আর্থিক কর্তৃপক্ষের সদর দপ্তর)।]]
ইতিহাস
এটি ১৯৭১ সালে সিঙ্গাপুরের ব্যাংকিং এবং অর্থসংস্থান বিষয়ক বিভিন্ন কার্যাবলী তদারকি করা ও সরকারের ব্যাংকার হিসেবে কাজ করার জন্য প্রতিষ্ঠিত হয়েছিল। এমএএস প্রতিষ্ঠার আগে আর্থিক খাত তদারকি করতো সিঙ্গাপুর সরকারের বিভিন্ন বিভাগ ও সংস্থা।
সিঙ্গাপুরের অর্থনৈতিক উন্নয়নের সাথে সাথে ক্রমবর্ধমান ব্যাংকিং ব্যবস্থা এবং আর্থিক পরিবেশও জটিল হয়েছে। এজন্য, ব্যাংকিং ও আর্থিক ব্যবস্থা তদারকি করার জন্য আরও গতিশীল এবং সুসংগত আর্থিক প্রশাসনের প্রয়োজন দেখা দেয়। ফলশ্রুতিতে, ১৯৭০ সালে সিঙ্গাপুরের সংসদ  'সিঙ্গাপুর আর্থিক কর্তৃপক্ষ' আইন পাস করে। পরবর্তীতে, উক্ত আইনের অধীনে ১৯৭১ সালের ১ জানুয়ারি সিঙ্গাপুর আর্থিক কর্তৃপক্ষ গঠিত হয়। এই আইনের মাধ্যমে সিঙ্গাপুর আর্থিক কর্তৃপক্ষকে সিঙ্গাপুরে মুদ্রানীতি, ব্যাংকিং এবং অন্যান্য সকল আর্থিক কার্যাবলী নিয়ন্ত্রণ করার ক্ষমতা দেয়া হয়।
নিয়ন্ত্রক কার্যক্রম
সিঙ্গাপুর আর্থিক কর্তৃপক্ষ সিঙ্গাপুরের আর্থিক বিষয়ক সকল কার্যাবলীর নিয়ন্ত্রক হিসেবে কাজ করে। নিয়ন্ত্রক হিসেবে এই সংস্থার কার্যাবলীর মধ্যে রয়েছে:
নীতি
আর্থিক কর্তৃপক্ষ হিসেবে এটি সিঙ্গাপুরের মুদ্রানীতি প্রণয়ন ও পরিচালনা করে। মুদ্রানীতির প্রধান উদ্দেশ্য হচ্ছে মূল্যস্থর স্বাভাবিক রেখে অর্থনৈতিক প্রবৃদ্ধি অর্জন করা। দেশের বৈদেশিক মুদ্রা বিনিময় ও সম্পর্কিত নীতিও এই সংস্থা নিয়ন্ত্রণ করে।
সিঙ্গাপুর ফিনটেক উৎসব
ডান|থাম্ব|260x260পিক্সেল|২০১৯ সালে সিঙ্গাপুরের প্রধানমন্ত্রী [[লি সিয়েন লুং সিঙ্গাপুর আর্থিক কর্তৃপক্ষের ব্যবস্থাপনা পরিচালক রবি মেননের সঙ্গে সিঙ্গাপুর ফিনটেক উৎসব প্রদর্শনী প্যাভিলিয়ন পরিদর্শন করেন।]] বিশ্বজুড়ে স্টার্ট-আপগুলি আকৃষ্ট করার লক্ষ্যে ২০১৫ সাল থেকে সিঙ্গাপুর আর্থিক কর্তৃপক্ষ ফিনটেক উৎসব আয়োজন করছে। এই উৎসবের মাধ্যমে সংস্থাটি বিশ্বের অনন্যা ফিনটেক ও এই সম্পর্কিত উদ্যোগের সাথে যোগাযোগ ও সমন্বয়ের মাধ্যমে আর্থিক প্রযুক্তি খাত উন্নয়নে অবদান রাখছে। সিঙ্গাপুর ফিনটেক উৎসব আয়জনে সিঙ্গাপুরের অন্যান্য ব্যাংক ও আর্থিক প্রতিষ্ঠানসমূহ সহায়তা প্রদান করে থাকে।
হাভিয়ের বারদেম
হাভিয়ের আনহেল এনসিনাস বারদেম (Javier Ángel Encinas Bardem; জন্ম: ১ মার্চ ১৯৬৯) হলেন একজন স্পেনীয় অভিনেতা। তিনি বিফোর নাইট ফলস্‌ (২০০০) চলচ্চিত্রে অভিনয় করে শ্রেষ্ঠ অভিনেতা বিভাগে অস্কারের মনোনয়ন লাভ করেন, তিনি প্রথম স্পেনীয় হিসেবে অস্কারের মনোনয়ন লাভ করেন। ২০০৭ সালে কোয়েন ভ্রাতৃদ্বয়ের নো কান্ট্রি ফর ওল্ড মেন চলচ্চিত্রে গুপ্তহন্তা আন্তোন শিগুর চরিত্রে অভিনয় করে তিনি শ্রেষ্ঠ পার্শ্ব অভিনেতা বিভাগে অস্কার অর্জন করেন, তিনি প্রথম স্পেনীয় হিসেবে অস্কার লাভ করেন। এছাড়া তিনি এই কাজের জন্য শ্রেষ্ঠ পার্শ্বচরিত্রে অভিনেতা বিভাগে বাফটা পুরস্কার, গোল্ডেন গ্লোব পুরস্কার ও স্ক্রিন অ্যাক্টরস গিল্ড পুরস্কার অর্জন করেন। তিনি বিউতিফুল (২০১০) চলচ্চিত্রে অভিনয় করে শ্রেষ্ঠ অভিনেতা বিভাগে তার তৃতীয় একাডেমি পুরস্কারের মনোনয়ন লাভ করেন। এছাড়া তিনি হামোন, হামোন (১৯৯২), বোকা আ বোকা (১৯৯৫), কার্নে ত্রেমুলা (১৯৯৭), মার আদেনত্রো (২০০৪), ভিকি ক্রিস্তিনা বার্সেলোনা (২০০৮), লোস লুনেস আল সোল চলচ্চিত্রে অভিনয় করে সমাদৃত হন। তিনি জেমস বন্ড চলচ্চিত্র ধারাবাহিকের স্কাইফল (২০১২) চলচ্চিত্রে অভিনয় করে শ্রেষ্ঠ পার্শ্ব অভিনেতা বিভাগে বাফটা ও স্ক্রিন অ্যাক্টরস গিল্ড পুরস্কারের মনোনয়ন লাভ করেন।
বৃহত্তর অস্টিন ইসলামি কেন্দ্র
গ্রেটার অস্টিনের ইসলামি কেন্দ্র বা ইসলামিক সেন্টার অব গ্রেটার অস্টিন (আইসিজিএ) হল যুক্তরাষ্ট্রের টেক্সাসের অস্টিনে অবস্থিত একটি মসজিদ এবং ইসলামি কেন্দ্র।
এই কেন্দ্রটি ১৯৭৭ সালের মার্চ মাসে একটি অলাভজনক ধর্মীয় সংস্থা হিসাবে টেক্সাস রাজ্যে নিবন্ধিত হয়েছিল। এটি ইসলামিক সোসাইটি অফ উত্তর আমেরিকা (আইএসএনএ) এবং উত্তর আমেরিকান ইসলামিক ট্রাস্ট (এনএআইটি), যা আইএসএনএর সহযোগী সংস্থার সাথে সম্পর্কিত। এর জিম্মাদার হিসাবে ইসলামি কেন্দ্রের এই সম্পত্তিটি এনএআইটি-র অধীনে ওয়াকফকৃত।
প্রতিষ্ঠানের ইতিহাস
মসজিদ বিল্ডিংটি চওড়া এবং এতে কোন পার্কিংয়ের জায়গা নেই। ১৯৮২ সালে এটির সংলগ্ন একটি বিল্ডিং কেনার পর এটি সম্প্রসারণ করা হয়েছিল। বিল্ডিংটিকে পরে নামাজ পড়ার স্থান হিসেবে রুপান্তরিত করা হয়। ১৯৯৯ সালের নভেম্বরে এই কেন্দ্রের দ্বিতল ভবনটি সম্পন্ন হয় যেখানে প্রায় ১ হাজার মুসল্লি একত্রিত হতে পারে এবং দ্বিতীয় তলায় একটি পূর্ণকালীন ইসলামি বিদ্যালয় রয়েছে।
কর্মকাণ্ড
এই কেন্দ্রটি যেসব সেবা প্রদান করে তার মধ্যে রয়েছে ; নামজের স্থান, একটি পূর্ণকালীন লাইসেন্সপ্রাপ্ত ইসলামি স্কুল, একটি শিক্ষাকেন্দ্র, অডিও / ভিডিও গ্রন্থাগার, সাপ্তাহিক কুরআন স্কুল, সেমিনার, ওয়ার্কশপ এবং সিম্পোজিয়াম, কৃপণ পরিবারগুলির জন্য পরামর্শ কেন্দ্র, বিবাহ চুক্তি কার্য সম্পাদন (নিকাহ), বিশিষ্ট কবরস্থানসহ গোসল এবং মুসলিমদের দাফন সম্পর্কিত সেবা।
ইয়াজিদ ইবনে আবি সুফিয়ান
ইয়াজিদ ইবনে আবু সুফিয়ান (يزيد بن أبي سفيان) ছিলেন মুহাম্মদ সাল্লাল্লাহু আলাইহি ওয়া সাল্লাম এর একজন সাহাবী। ৬৩৪ সালে খলিফা আবু বকর রা. কর্তৃক রোমান সিরিয়া জয় করার জন্য চারজন সেনাপতিকে প্রেরণ করা হয়েছিল ইয়াজিদ ইবনে আবু সুফিয়ান তাদের অন্যতম। দামেস্ক জয়ের পর তিনি দামেস্কের গভর্নর হিসেবে নিযুক্ত হন। ইয়ারমুকের যুদ্ধে তিনি মুসলিম সেনাবাহিনীর বাম ভাগের নেতৃত্ব দেন। তিনি খলিফা হযরত মুয়াবিয়া রা.এর ভাই।
জীবনী
ইয়াজিদ ইবনে আবু সুফিয়ান ছিলেন আবু সুফিয়ান ইবনে হারবের পুত্র ও খলিফা প্রথম মুয়াবিয়ার ভাই। খলিফা ইয়াজিদ ইবনে মুয়াবিয়া আর ইয়াজিদ ইবনে আবু সুফিয়ান এক ব্যক্তি নন।
৬৩৪ সালে খলিফা আবু বকর কর্তৃক রোমান সিরিয়া জয় করার জন্য যে চারজন সেনাপতিকে প্রেরণ করা হয়েছিল ইয়াজিদ ইবনে আবু সুফিয়ান তাদের অন্যতম। দামেস্ক জয়ের পর তিনি দামেস্কের গভর্নর হিসেবে নিযুক্ত হন। ইয়ারমুকের যুদ্ধে তিনি মুসলিম সেনাবাহিনীর বাম ভাগের নেতৃত্ব দেন। ৬৩৯ সালে প্লেগে আক্রান্ত হয়ে আবু উবাইদা ইবনুল জাররাহর মৃত্যুর পর মুয়াজ ইবনে জাবাল সিরিয়ার গভর্নর হন। মুয়াজও প্লেগে মারা যান। এরপর খলিফা উমর ইবনুল খাত্তাব ইয়াজিদকে সিরিয়ার গভর্নর নিযুক্ত করেন। তিনিও ৬৪০ সালে প্লেগে মৃত্যুবরণ করেন।
নুর মহল (পাকিস্তান)
ইতিহাস
থাম্ব|নুর মহলের সম্মুখভাগ ও প্রবেশ পথ নুর মহলের নির্মাণ ও স্থাপনা নিয়ে অনেক গল্পকথা প্রচলিত রয়েছে। একটি কিংবদন্তি অনুসারে নবাব চতুর্থ আদনান আব্বাসি তার স্ত্রীর জন্য প্রাসাদটি নির্মাণ করেছিলেন। কিন্তু তার স্ত্রী কেবল এক রাতের জন্য সেখানে ছিলেন। তিনি তার বারান্দা থেকে পার্শ্ববর্তী কবরস্থান দেখতে পেয়ে সেখানে দ্বিতীয়বার রাত কাটাতে অস্বীকৃতি জানান। পরবর্তীতে নবাব আদনান আব্বাসির আমলে প্রাসাদটি অব্যবহৃত অবস্থায় পড়ে থাকে।
জনপ্রচারের অভাবে নুর মহলকে বাহাওয়ালপুরের গুপ্তধন বিবেচনা করা হয়। তবে প্রাসাদটি জনসাধারণের জন্য উন্মুক্ত। প্রাসাদটি বর্তমানে পাকিস্তান সেনাবাহিনীর অধীনে রয়েছে। রাষ্ট্রীয় অতিথিশালা হিসেবে বিদেশি রাষ্ট্র ও শুভেচ্ছাদূতের সাথে সাক্ষাৎকার ও রাজ্য দরবারের জন্য নুর মহল প্রাসাদটি ব্যবহৃত হয়৷
স্থাপত্য
থাম্ব|নুর মহলের অভ্যন্তরভাগ বাহাওয়ালপুর রাজ্যের রাজ স্থপতি মি. হিন্নান প্রাসাদটির নির্মাণ করেন। মি. হিন্নান জাতিতে ইংরেজ ছিলেন। ১৮৭২ খ্রিষ্টাব্দে প্রাসাদের ভিত্তিপ্রস্তর স্থাপন করা হয়। শুভ আকাঙ্ক্ষায় রাজ্যের একটি মানচিত্র ও মুদ্রা ভিত্তিপ্রস্তরের সাথে মাটিচাপা দেওয়া হয়। প্রাসাদের অধিকাংশ নির্মাণ উপাদান ও আসবাবপত্র ইংল্যান্ড ও ইতালি থেকে আমদানি করা হয়েছিল। ১৮৭৫ খ্রিষ্টাব্দে প্রাসাদের নির্মাণ কাজ সমাপ্ত হয়েছিল। এর নির্মাণে মোট ১.২ মিলিয়ন রুপি খরচ হয়। ১৮৬২ খ্রিষ্টাব্দে এক ভারতীয় রূপিতে ১১.৬৬ গ্রাম রূপা বিবেচনায় ২০১৬ খ্রিষ্টাব্দে এর সমপরিমাণ অর্থমূল্য দাঁড়ায় ৮.১ মিলিয়ন মার্কিন ডলার। নুর মহল প্রাসাদের মোট আয়তন ৪৪,৬০০ বর্গ ফুট বা ৪,১৪০ বর্গ মিটার। প্রাসাদের নিচতলায় ১৪টি কক্ষসহ মোট ৩২টি কক্ষ, ৬টি বারান্দা ও ৫টি গম্বুজ রয়েছে।
প্রাসাদের নকশায় করিন্থীয় ও ইসলামি স্থাপত্যের সাথে কিঞ্চিৎ ভারতীয় উপমহাদেশের স্থাপত্যের মিশেল ঘটানো হয়েছে। ভবনের স্তম্ভ, রেলিং, পেডিমেন্ট ও দরবার হলের ছাদের ভল্টে করিন্থীয় ছাপ রয়েছে। পাঁচটি গম্বুজে ইসলামি স্থাপত্যের ছাপ রয়েছে। অন্যদিকে এর কৌণিক উপবৃত্তাকার আকারে উপমহাদেশীয় স্থাপত্যের ছাপ স্পষ্ট। নবাব পঞ্চম মুহাম্মদ বাহাওয়াল খান ১৯০৬ খ্রিষ্টাব্দে ২০,০০০ রুপি খরচ করে প্রাসাদের সাথে একটি মসজিদ সংযোজন করেন। এর নির্মাণশৈলী আইচিসন কলেজের মসজিদের আদলে নির্মিত।
১৯৫৬ খ্রিষ্টাব্দে বাহাওয়ালপুর রাজ্যের পাকিস্তানে অন্তর্ভুক্তির পর প্রাসাদটি ওয়াকফ বিভাগের অধীনে চলে আসে। ১৯৭১ খ্রিষ্টাব্দে সেনাবাহিনী প্রাসাদটি ইজারা হিসেবে নেয়। এরপর ১৯৯৭ খ্রিষ্টাব্দে ১১৯ মিলিয়ন রুপির বিনিময়ে প্রাসাদটি কিনে নেয় সেনাবাহিনী।
২০০১ খ্রিষ্টাব্দের সেপ্টেম্বর মাসে পাকিস্তান সরকারের প্রত্নতত্ত্ব অধিদপ্তর প্রাসাদটিকে "সংরক্ষিত স্থাপনা" হিসেবে ঘোষণা করে। প্রাসাদটি বর্তমানে ছাত্র, সাধারণ ও উৎসুক দর্শনার্থীদের জন্য উন্মুক্ত।
দর্শনীয় সামগ্রী
নুর মহল প্রাসাদে বেশ কিছু প্রাচীন দর্শনীয় সামগ্রী রয়েছে। নওয়াবদের ব্যবহৃত সামগ্রী এর অন্তর্ভুক্ত। প্রাসাদে বেশ কিছু পুরনো তলোয়ার, প্রাচীন কাগুজে ও ধাতব মুদ্রা, নওয়াবদের আমলে তৈরি করা আইনের অনুলিপি, নওয়াবদের ব্যবহৃত পিয়ানো ও প্রাচীন আসবাবপত্র প্রভৃতি সংরক্ষিত আছে। প্রাসাদের একটি লম্বা দেওয়াল নবাবদের চিত্র দ্বারা শোভিত। তন্মধ্যে একটিমাত্র চিত্র আসল এবং অবশিষ্ট সমস্ত চিত্র কাল্পনিক।
নুর মহলের পাশে একটি কারাগারও রয়েছে।
মোহাম্মদ নওয়াজ আলম
মোহাম্মদ নওয়াজ আলম হলেন একজন ভারতীয় রাজনীতিবিদ যিনি রাষ্ট্রীয় জনতা দলের রাজনীতির সাথে যুক্ত। ২০১৫ সালে তিনি বিহার বিধানসভায় আররাহ বিধানসভা কেন্দ্রের বিধায়ক হিসেবে নির্বাচিত হয়েছিলেন।
ফরিদপুর কলেজ রেলওয়ে স্টেশন
ফরিদপুর কলেজ রেলওয়ে স্টেশন বাংলাদেশের ঢাকা বিভাগের ফরিদপুর জেলার একটি রেলওয়ে স্টেশন।
অবস্থান
ফরিদপুর কলেজ রেলওয়ে স্টেশন সরকারি রাজেন্দ্র কলেজ সংলগ্ন এলাকায় অবস্থিত।
ইতিহাস
রাজবাড়ী থেকে ফরিদপুর পর্যন্ত প্রথম রেলপথ তৈরি হয় ১৮৯৯ সালে। এরপর অব্যবস্থাপনা ও লোকসানের কারণে রেল কর্তৃপক্ষ ১৯৯৮ সালের ১৫ মার্চ বন্ধ করে দেয় ঐতিহ্যবাহী রাজবাড়ী-ফরিদপুর রেল রুট। পরবর্তীকালে এ অঞ্চলের মানুষের দাবী ও পদ্মা সেতু নির্মাণের পরিপ্রেক্ষিতে সরকার ২০১০ সালে রাজবাড়ী থেকে ফরিদপুর রেলওয়ে স্টেশন পর্যন্ত পুননির্মাণ কাজ শুরু হয়। ২০১৪ সালের ৭ আগস্ট একটি আন্তঃনগর ট্রেন চলাচলের মধ্য দিয়ে পরীক্ষামূলকভাবে পুনরায় চালু করা হয় রাজবাড়ী-ফরিদপুর রেল যোগাযোগ। তারপর ফরিদপুর স্টেশন থেকে ভাঙ্গা পর্যন্ত পুননির্মাণ কাজ শেষ হয় ২০১৯ সালে। এসময় ফরিদপুর-ভাঙ্গা রেললাইনের স্টেশন হিসেবে ফরিদপুর কলেজ রেলওয়ে স্টেশন তৈরি করা হয়।
পরিষেবা
ফরিদপুর কলেজ রেলওয়ে স্টেশন দিয়ে রাজবাড়ী এক্সপ্রেস চলাচল করে।
২০২২-এ বলরামপুরে বন্যা
২০২২ সালের অক্টোবরে, ভারী বৃষ্টিপাতের কারণে ভারতের উত্তর প্রদেশ রাজ্যের বলরামপুরে বন্যা দেখা দেয়।    এই বন্যায় ১৩০০ গ্রাম ক্ষতিগ্রস্ত হয়েছে।
প্রভাব
বলরামপুর জেলার জগতাপুরওয়া, পন্ডিতপুরওয়া, জোহভানা, কালান্দরপুর, কোদারি, গঙ্গাপুর, লালপুর, ফাগুনিয়া, জোগিয়া কালান, লালনগর, দুর্গাপুর এবং শেরনগরের মতো ২০০টিরও বেশি গ্রাম ক্ষতিগ্রস্ত হয়েছে।
পবন নেগি
পবন নেগি (पवन नेगी; জন্ম: ৬ জানুয়ারি, ১৯৯৩) দিল্লিতে জন্মগ্রহণকারী ভারতের উদীয়মান ক্রিকেটার। ভারত ক্রিকেট দলের অন্যতম সদস্য তিনি। দলে তিনি মূলতঃ স্লো লেফট-আর্ম অর্থোডক্স বোলার।
খেলোয়াড়ী জীবন
প্রথম-শ্রেণীর রঞ্জি ট্রফি প্রতিযোগিতাসহ লিস্ট এ ও টুয়েন্টি২০ খেলায় দিল্লির পক্ষে খেলছেন। ইন্ডিয়ান প্রিমিয়ার লীগের ২০১২ ও ২০১৩ আসরে দিল্লি ডেয়ারডেভিলস এবং ২০১৪ ও ২০১৫ আসরে চেন্নাই সুপার কিংসের পক্ষে খেলেন।
২০১৬ সালের আইপিএল নিলামে দিল্লি ডেয়ারডেভিলস তার বিনিময় মূল্য ৮.৫০ কোটি রূপি ধার্য্য করে যা যুবরাজ সিংয়ের চেয়েও বেশি। এরফলে তাকে নিলামের সবচেয়ে দামী বিক্রিত তারকায় পরিণত করে।
ব্যক্তিগত জীবন
উত্তরাখণ্ডের আলমোরা এলাকায় তার জন্ম। বর্তমানে তার পরিবার নয়াদিল্লীর সাদিকনগরে বসবাস করছে। দিল্লি পাবলিক স্কুলে পড়াশোনা করেছেন তিনি।
গ্যাসপার অ্যাকুইনো দে বেলেন
গ্যাসপার অ্যাকুইনো দে বেলেন ছিলেন ১৭শ শতাব্দীর একজন ফিলিপিনো কবি এবং অনুবাদক, যিনি ১৭০৪ সালের প্যাসিয়নের একটি উপস্থাপনা রচনার জন্য পরিচিত: যীশুর আবেগ, মৃত্যু এবং পুনরুত্থান সম্পর্কে খ্রিস্টান কবিতার একটি বিখ্যাত রচনা, যা অনেক সংস্করণে প্রচারিত হয়েছে।
সাধারণত ফিলিপিনো স্থানীয়দের স্পেনীয় ভাষা শেখানো হত না কিন্তু দ্বিভাষিক ব্যক্তিরা, বিশেষ করে কবি-অনুবাদক অ্যাকুইনো দে বেলেন, তাগালগ ভাষায় লাতিন লিপিতে লেখা ভক্তিমূলক কবিতা তৈরি করেছিলেন।
পিয়েত্রো ভেসকোন্তে
পিয়েত্রো ভেসকোন্তে (সক্রিয় কর্মজীবনঃ-১৩১০-১৩৩০) ছিলেন জেনোয়ার একজন মানচিত্রবিদ ও ভূগোলবিদ। তিনি পোর্টল্যান চার্টের(এক বিশেষ নৌবিদ্যা সংক্রান্ত নকশা যা ১৩ শতকে প্রস্তুত হয়। প্রথমে এই নকশায় শুধুমাত্র ভূমধ্যসাগরীয় অঞ্চল প্রাধান্য পেত কিন্তু পরবর্তীকালে অন্যান্য অঞ্চলও সংযুক্ত হয়। এই নকশাগুলি অত্যন্ত সঠিক নির্দেশ সম্পন্ন হয়) একজন পথিকৃৎ। চৌদ্দ ও পনের শতক ধরে ইতালীয় মানচিত্র শৈলী ও কাতলান মানচিত্র শৈলীকে তিনি প্রভাবিত করেছিলেন। পেশাদার মানচিত্র প্রস্তুতকারকদের মধ্যে এনাকেই প্রথম তার তৈরি সমস্ত মানচিত্রে নিয়মিত তারিখসহ স্বাক্ষর করতে দেখা যায়।
পিয়েত্রো ভেসকোন্তের জন্মস্থান ইতালির জেনোয়া শহর, কিন্তু তার কর্মক্ষেত্রের স্থান ছিল ইতালির বিখ্যাত ভেনিস শহর। ১৩১০ সাল থেকে ১৩৩০ সাল অবধি ৪০ বছর ছিল তার স্বক্রিয় কর্মজীবনের সময়কাল। এই ৪০ বছরের সময়কালে তিনি বহুসংখ্যক মানচিত্র অঙ্কন ও উন্নতিসাধন করেছিলেন। তিনি যে নৌবিদ্যা সম্পর্কিত নকশা ও মানচিত্রগুলি অঙ্কন করেছিলেন সেগুলি ভূমধ্যসাগর অঞ্চল এবং কৃষ্ণসাগর অঞ্চল সঠিকভাবে নির্দেশকারী প্রথম সারির মানচিত্রগুলির মধ্যে অন্যতম। এছাড়াও তিনি উত্তর ইউরোপ উপকূলের সঠিক ও বিশদ বিবরণ যুক্ত মানচিত্র অঙ্কন করেছিলেন যাতে বিশেষ করে ইংল্যান্ড -এর উপকূলের বিস্তারিত বিবরন আর সামান্য কম বিশদে হলেও প্রায় সঠিক নির্দেশনা সহ আয়ারল্যান্ড -এর উপকূলের বিবরণ বর্তমান ছিল।
১৩১১ সালে অঙ্কিত পিয়েত্রো ভেসকোন্তের পোর্টল্যান চার্টটি মধ্যযুগীয় সময়কালীন সবচেয়ে পুরনো স্বাক্ষরযুক্ত নৌবিদ্যা সংক্রান্ত মানচিত্র যার মধ্যে পূর্ব ভূমধ্যসাগরীয় অঞ্চলের বিস্তারিত বিবরণ আছে। তার অবদানের মধ্যে অন্যতম হল চারটি সাক্ষরিত একাধিক পাতাযুক্ত মানচিত্রের সংগ্রহ যা অ্যাটলাস নামে পরিচিত। এই অ্যাটলাসের অন্তর্ভুক্ত মানচিত্রগুলি তাদের অঙ্কনের সময়কাল অনুসারে যথাক্রমে, ১৩১৩, ১৩১৮এ, ১৩১৮বি, সি.১৩২১ হিসাবে চিহ্নিত। এই অ্যাটলাসের বৈশিষ্ট্য হল এই যে এর বিভিন্ন পাতাকে নির্দিষ্ট উপায়ে সাজিয়ে একটি নৌবিদ্যা সংক্রান্ত নকশা প্রস্তুত করা যায়। পেরিনো ভেসকোন্তে দ্বারা সাক্ষরিত আর একটি অ্যাটলাস (যা ১৩২১ সালে অঙ্কিত) এবং একটি পোর্টল্যান চার্টের (১৩২৭ সালে অঙ্কিত) খোজ পাওয়া গেছে। এই দুটি মানচিত্র সম্ভবত পিয়েত্রো ভেসকোন্তের দ্বারাই অঙ্কিত অথবা এও সম্ভব যে তার কোন নিকট বা দূরসম্পর্কের আত্মীয় এই মানচিত্র অঙ্কন করেছে বা তাদের নিকট এই মানচিত্র সংগৃহীত ছিল। কারণ এই অঙ্কিত মানচিত্রে পিয়েত্রো ভেসকোন্তের শৈলী প্রকটভাবে দৃশ্যমান। ১৩১৮ সালে অঙ্কিত ভেসকোন্তের স্বাক্ষরযুক্ত একটি অ্যাটলাস -এর খোজ পাওয়া গেছে। সেই অ্যাটলাসে একজন মানচিত্র প্রস্ততকারকের হাতে আঁকা তৈলচিত্র বর্তমান। অনুমান করা হয় যে চিত্রের সেই মানচিত্রকার আর কেউই নয়, পিয়েত্রো ভেসকোন্তে স্বয়ং। এই বিশেষ অ্যাটলাসটি ভেনিস -এর মুসেও করের সংগ্রহশালায় সংরক্ষিত আছে।
পিয়েত্রো ভেসকোন্তের কাজ ও অবদান
পিয়েত্রো ভেসকোন্তের নির্মিত ও তার তত্ত্বাবধানে তৈরি মানচিত্র ও নকশার তালিকাঃ
মো. নেমাতউল্লাহ
'''মো. নেমাতউল্লাহ''' হলেন একজন ভারতীয় রাজনীতিবিদ যিনি রাষ্ট্রীয় জনতা দলের রাজনীতির সাথে যুক্ত। ১৯৯৫ ও ২০১৫ সালে তিনি বিহার বিধানসভায় বারাউলি বিধানসভা কেন্দ্রের বিধায়ক হিসেবে দায়িত্ব পালন করছেন।
কলকাতা নাইট রাইডার্স
কলকাতা নাইট রাইডার্স (সংক্ষেপে কেকেআর বা KKR) হল ইন্ডিয়ান প্রিমিয়ার লিগ নামক ভারতীয় টোয়েন্টি২০ ক্রিকেট প্রতিযোগিতায় কলকাতা শহর থেকে প্রতিনিধিত্বকারী একটি দল। বর্তমানে এই দলের হলেন অধিনায়ক নিতিশ রানা এবং কোচ চন্দ্রকান্ত পণ্ডিত। দলের অফিসিয়াল থিম গান হল: করব, লড়ব, জিতব রে এবং অফিসিয়াল রং হল বেগুনী ও সোনালি। বলিউডের বিখ্যাত অভিনেতা শাহরুখ খান এই দলের কর্ণধার। কলকাতা নাইট রাইডার্স আইপিএল টুর্নামেন্টের অন্যতম ধনী দল। ২০২৩ আইপিএল এ দলটিতে রয়েছে বিশ্বের অন্যতম উইকেটকিপার ব্যাটসম্যান লিটন কুমার দাস।
ব্যাটসম্যান
রান/গড়/স্ট্রারে
বোলার
গড়/উইকেট/ইকোনমি
২০২০ ইন্ডিয়ান প্রিমিয়ার লিগ-এ দলের সদস্যের প্রদর্শন
বিশেষ অবদানগুলি হাইলাইট করা হলো
পয়েন্ট তালিকা
বেগুনি রঙে ভাল প্রদর্শন দেখানো হলো, লাল রঙে খারাপ প্রদর্শন দেখানো হলো
শ্রেষ্ঠ চলচ্চিত্র বিভাগে বাফটা পুরস্কার
শ্রেষ্ঠ চলচ্চিত্র বিভাগে বাফটা পুরস্কার ব্রিটিশ একাডেমি অব ফিল্ম অ্যান্ড টেলিভিশন আর্টস (বাফটা) কর্তৃক প্রদত্ত বাৎসরিক পুরস্কার, যা ব্রিটিশ একাডেমি চলচ্চিত্র পুরস্কারের অংশ হিসেবে অনন্য চলচ্চিত্রের জন্য প্রদান করা হয়। ১৯৪৮ সালে এই পুরস্কারের ১ম আয়োজন থেকে শ্রেষ্ঠ চলচ্চিত্রের জন্য এই পুরস্কার দেওয়া হচ্ছে। ১৯৬৯ সাল পর্যন্ত যে কোন দেশ থেকে মনোনীত শ্রেষ্ঠ চলচ্চিত্রকে এই পুরস্কার দেওয়া হত। যদিও ১৯৪৮ সাল থেকে ব্রিটিশ চলচ্চিত্রের আলাদা বিভাগ শ্রেষ্ঠ ব্রিটিশ চলচ্চিত্র বিভাগে বাফটা পুরস্কার ছিল এবং ১৯৮৩ সাল থেকে ইংরেজি ভিন্ন অন্য ভাষার চলচ্চিত্রের জন্য শ্রেষ্ঠ ইংরেজি ভিন্ন অন্য ভাষার চলচ্চিত্র বিভাগে বাফটা পুরস্কার বিভাগে পুরস্কার প্রদান শুরু হয়।
১ম আয়োজনে এই পুরস্কার লাভ করে উইলিয়াম ওয়াইলার পরিচালিত দ্য বেস্ট ইয়ার্স অব আওয়ার লাইভস্‌। ১৯৬২ সালে ১৫তম আয়োজনে যৌথভাবে পুরস্কার লাভ করে ব্যালাড অব আ সোলজার এবং দ্য হাসলার। ১৯৮১ সাল পর্যন্ত এই পুরস্কার প্রদান করা হত পরিচালকদের, তবে ১৯৭৬ ও ১৯৭৭ সালে প্রযোজকদের এই পুরস্কার প্রদান করা হয়। ১৯৮১ থেকে ১৯৮৫ সাল পর্যন্ত এই পুরস্কার শুধুমাত্র প্রযোজকদের দেওয়া হয় এবং ১৯৮৬ সালে পরিচালক ও প্রযোজকদের দেওয়া হয়। ১৯৯৮ সালে পুনরায় শুধুমাত্র প্রযোজকদের এই পুরস্কার প্রদান করা হয়।
রামপুর জেলা
রামপুর জেলা ভারতের উত্তর প্রদেশ রাজ্যের একটি জেলা এবং রামপুর শহর এর জেলা সদর। রামপুর জেলা মুরাদাবাদ বিভাগের একটি অংশ। জেলার ক্ষেত্রফল ২৩৬৭ km2.